Thread:User talk:Fulup/Geriaoueg hag all/reply (5)

Ya, Gwenn-Ael a labour en Ofis, evel Thierry. Lavaret ez eus bet d'an droerien lakaat treiñ ingal tammoù traoù war translatewiki pa vezont un tammig muioc'h dibres etre meur a deuliad. Gwenn-Ael en deus heuliet Freecol dreist-holl. Degemer mat zo un droienn anavezet mat er yezh hag implijet abaoe pell gant an holl. E bedig ar brezhoneg ez eus gizioù evel-se bep an amzer ma klask tud zo ober ur pezh mell reuz war zigarez e vefe fall ober gant gerioù zo pe troiennoù zo (lakaomp demat, trugarez, digarezit ac'hanon, deiz-ha-bloaz laouen, ha me 'oar-me petra c'hoazh). Ne'm eus ket c'hoant da goll amzer gant seurt traoù. Mar fell dit ober gant deuet mat out, gallout a rez, reizh eo ivez. Me a gav gwelloc'h kenderc'hel d'ober gant degemer mat a seblant din bezañ an droienn muiañ implijet. Ur bern tud divrezhonek a anavez ar gerioù degemer mat zoken.